**5 Programa- Statybos ir infrastruktūros plėtros skyrius**

 **Savivaldybės biudžeto lėšomis atliktas patalpų remontas.** Kapitalo investicijų ir ilgalaikio turto remontui panaudota 463,15 tūkst. Eurų 2017 metams skirtų asignavimų.

Seniūnijoms priklausančių pastatų daliniam remontui (92,00 tūkst. Eurų);

Kultūros paveldo finansuojami darbai (31,00 tūkst. Eurų);

Projektų techninės dokumentacijos rengimui (88,00 tūkst. Eurų);

Švietimo įstaigų patalpų daliniam remontui (209,33 tūkst. Eurų);

Savarankiško gyvenimo namams, katilinės remontui pastatant naują katilą

( 8,00 tūkst. Eurų);

VšĮ Rokiškio turizmo informacijos centro pastato dalinis stogo remontas, Salų dvaro dalies vidaus patalpų atnaujinimas (20,00 tūkst. Eurų), Rokiškio jaunimo organizacijų sąjungos “Apvalus stalas” vykdomam projektui (4,82 tūkst. Eurų);

VšĮ Rokiškio ligoninės vidaus patalpų daliniam remontui (10,00 tūkst. Eurų)

**Savivaldybės biudžeto lėšomis** buvo prisidedama prie bendro finansavimo arba rengiami techniniai projektai, vykdant darbus pagal valstybės investicijų programą ir ES struktūrinių fondų lėšomis.

**Pagal** **Kelių priežiūros ir plėtros programą** 2017 metais Rokiškio rajono savivaldybei iš viso buvo skirta 1631,6 tūkst. Eur. Iš jų: skaičiuojamųjų lėšų – 1315,7 tūkst. Eur , tikslinio finansavimo – 315,9 tūkst. Eur .

Tikslinės lėšos panaudotos kelio Rokiškis–Kavoliškis kapitaliniam remontui užbaigti ir privažiavimo kelio į Kalneliškių kapines ir automobilių stovėjimo aikštelėms kapitališkai suremontuoti.

Skaičiuojamosios lėšos panaudotos Rokiškio rajono seniūnijose esančių eismo reguliavimo ir saugumo didinimo priemonių priežiūrai bei diegimui, rajono keliams ir gatvėms lyginti, žvyruoti, asfalto duobėms taisyti ir pralaidoms remontuoti, Rokiškio miesto gatvių priežiūrai žiemos sezono metu (iš viso 514,9 tūkst. Eur). Šiomis lėšomis išasfaltuotos šios gatvės: Rokiškio miesto Kalnų (145,5 tūkst. Eur) ir Pergalės gatvė (40,4 tūkst. Eur), Pandėlio miesto Sodų gatvė (25,1 tūkst. Eur), Kavoliškio kaimo Kalno gatvė (35,4 tūkst. Eur), Laibgalių kaimo Lauko (86,9 tūkst. Eur)  ir Šilo gatvės (70,3 tūkst. Eur). Atnaujinta esama asfalto danga kapitališkai suremontavus Sėlynės kaimo L. Grigonio gatvę (79,0 tūkst. Eur) ir Obelių Stoties gatvę (59,1 tūkst. Eur). Įrengta nauja automobilių stovėjimo aikštelė Pandėlio miesto Puodžialaukės gatvėje (30,5 tūkst. Eur), rekonstruotas pėsčiųjų takas Rokiškio miesto Kęstučio gatvėje (150,0 tūkst. Eur). Parengti 6 techniniai projektų žvyrkelių asfaltavimui, asfalto dangos atnaujinimui ar infrastruktūros plėtrai Juodupės miestelio Pergalės gatvėje, Bajorų kaimo Ežero gatvėje, Kavoliškio kaimo Lauko gatvėje, Obelių miesto Mechanizatorių gatvėje, Panemunio kaimo Kvetkų gatvėje, Panemunėlio miestelio Nemunėlio gatvėje (viso 31,3 tūkst. Eur).

ES lėšomis pradėtas Rokiškio miesto Kauno ir Perkūno gatvių dalių rekonstravimas. Bendra darbų suma 785,9 tūkst. Eur.